Katundan nga Europa

An Katundan nga Europa usa nga rehiyon nga namumutang ha katundan nga bahin han Europa. Ubos hini, an pipira nga durudilain nga depenisyon heyographika, heyopolitikal ngan kultural han termimo.

Mga mahinungdanon nga panhitabo ha kaagi nga naghurma han konsepto han Katundan nga Europa upod an pagpasaka han Roma, an paggamit han kultura han Griyego ha panahon han Republika Romano, an pagtuo han Kristianismo han mga Emperador Romano, an dibisyon han Latin ha Katundan ngan an Griyego ha Sinirangan, an pagkatumba han Katundan nga Emperyo Romano, an pamumuno ni Carlomagno, an pag-sulong han mga Viking, an Pagburublag han Sinirangan-Katundan, an Itom nga Kamatayon, an Renasimyento, an Panahon han Pandidiskubre, an Reporma Protestantehanon pati liwat an Kontra-Repormasyon han Singbahan Katoliko, an Panahon han Panlalamrag, an Rebolusyon Pranses, an Rebolusyon Industriyal, an duha nga Gera Pankalibutan, an Matugnaw nga Gyera, an Gera Kontra Terorismo, an pagkatukod han NATO, ngan an pagpahaluag han EU.